CELEX: 22012D0205
Language: lt
Date: 1354838400000
Title: 2012 m. gruodžio 7 d. EEE jungtinio komiteto sprendimas Nr. 205/2012, kuriuo iš dalies keičiamas EEE susitarimo I priedas (Veterinarijos ir fitosanitarijos klausimai)

21.3.2013   
            
            
               LT
            
            
               Europos Sąjungos oficialusis leidinys
            
            
               L 81/1
            
         EEE JUNGTINIO KOMITETO SPRENDIMAS
   Nr. 205/2012
   2012 m. gruodžio 7 d.
   kuriuo iš dalies keičiamas EEE susitarimo I priedas (Veterinarijos ir fitosanitarijos klausimai)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               į EEE susitarimą turi būti įtrauktas 2012 m. gegužės 22 d. Komisijos įgyvendinimo reglamentas (ES) Nr. 427/2012 dėl su salmonelėmis susijusių specialių garantijų, nustatytų Europos Parlamento ir Tarybos reglamente (EB) Nr. 853/2004, taikymo išplėtimo Danijai skirtiems kiaušiniams (1);
            
         
               (2)
            
            
               EEE susitarimo I priedo I skyriaus įžanginės dalies 2 dalyje nustatyta, kad „EEE susitarimo I priedo I skyriaus nuostatos taikomos Islandijai, išskyrus nuostatas dėl gyvų gyvūnų (neskaitant žuvies ir akvakultūros gyvūnų) ir dėl gyvūninės kilmės produktų, pvz., kiaušialąsčių, embrionų ir spermos. Kai teisės aktas netaikomas Islandijai arba jai taikomas iš dalies, tai nurodoma konkrečiame teisės akte“. Siekiant išlaikyti nuoseklumą, atsižvelgiant į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 (2) su pataisymais, padarytais OL L 191, 2004 5 28, p. 1, įtrauktais 2007 m. spalio 26 d. EEE jungtinio komiteto sprendimu Nr. 137/2007 (3), į EEE susitarimą turi būti įterpta nuoroda į šią dalį;
            
         
               (3)
            
            
               šis sprendimas susijęs su teisės aktais dėl veterinarijos klausimų. Teisės aktai veterinarijos klausimais netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nustatyta EEE susitarimo I priedo sektorinėse adaptacijose. Todėl šis sprendimas netaikomas Lichtenšteinui;
            
         
               (4)
            
            
               todėl EEE susitarimo I priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo I priedo I skyrius iš dalies keičiamas taip:
   
               1.
            
            
               1.1 dalies 11 punktas (Europos Parlamento ir Tarybos reglamentas (EB) Nr. 882/2004) papildomas taip:
               „Šis teisės aktas Islandijai taikomas tose srityse, kurios nurodytos įžanginės dalies 2 dalyje.“
            
         
               2.
            
            
               6.1 dalyje po 17 punkto (Europos Parlamento ir Tarybos reglamentas (EB) Nr. 853/2004) įterpiama:
               
                           „17a.
                        
                        
                           
                              32012 R 0427: 2012 m. gegužės 22 d. Komisijos įgyvendinimo reglamentas (ES) Nr. 427/2012 dėl su salmonelėmis susijusių specialių garantijų, nustatytų Europos Parlamento ir Tarybos reglamente (EB) Nr. 853/2004, taikymo išplėtimo Danijai skirtiems kiaušiniams (OL L 132, 2012 5 23, p. 8).“
                        
                     
         2 straipsnis
   
      Europos Sąjungos oficialiojo leidinio EEE priede skelbtinas Reglamento (ES) Nr. 427/2012 tekstas islandų ir norvegų kalbomis yra autentiškas.
   3 straipsnis
   Šis sprendimas įsigalioja 2012 m. gruodžio 8 d., jei buvo pateikti visi pranešimai pagal EEE susitarimo 103 straipsnio 1 dalį (4).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje 2012 m. gruodžio 7 d.
      
         
            EEE jungtinio komiteto vardu
         
         
            Pirmininkas
         
         Atle LEIKVOLL
      
   
   
      (1)  OL L 132, 2012 5 23, p. 8.
   
      (2)  OL L 165, 2004 4 30, p. 1.
   
      (3)  OL L 100, 2008 4 10, p. 53.
   
      (4)  Konstitucinių reikalavimų nenurodyta.